b'\n_START_ARTICLE_\nPauliina Fred\n_START_PARAGRAPH_\nPauliina Fred (s. 1974) on suomalainen huilisti. H\xc3\xa4n opiskeli vuosina 1994\xe2\x80\x932001 nokkahuilua, traversoa ja huilua Sibelius-Akatemiassa, josta h\xc3\xa4n valmistui musiikin masteriksi. Lis\xc3\xa4ksi h\xc3\xa4n opiskeli Utrechtin ja Amsterdamin konservatorioissa. H\xc3\xa4n piti ensimm\xc3\xa4isen konserttinsa vuonna 2004._NEWLINE_Fred on soittanut useissa kokoonpanoissa, kuten Opus X -yhtyeess\xc3\xa4, Helsingin Barokkiorkesterissa ja Kuudennen kerroksen orkesterissa. H\xc3\xa4n on esiintynyt solistina ja kamarimuusikkona lukuisissa Euroopan maissa, Yhdysvalloissa ja Japanissa. H\xc3\xa4n on levytt\xc3\xa4nyt suomalaista nykytaidemusiikkia, kuten Kirmo Lintisen ja Lotta Wenn\xc3\xa4kosken teoksia. Lis\xc3\xa4ksi Fredin levytyksiin kuuluvat Naxoksen kaksi levy\xc3\xa4 Franz Xaver Richterin sonaatteja. Niill\xc3\xa4 h\xc3\xa4n soittaa yhdess\xc3\xa4 sellisti Heidi Peltoniemen ja cembalisti Aapo H\xc3\xa4kkisen kanssa.'